Дзмітрый Аляксеевіч Глухоўскі

**Дзмітрый Аляксеевіч Глухоўскі** (; нар. 12 чэрвеня 1979) — расійскі карэспандэнт, журналіст, радыёвядучы, тэлевядучы і пісьменнік.

## Біяграфія 
Дзмітрый Глухоўскі нарадзіўся ў Маскве у раёне Строгіна. Атрымаў пачатковую адукацыю ў маскоўскай школе ім. В. Д. Паленава з паглыбленым вывучэннем французскай мовы на Спасапяскоўскай пляцоўцы. Чатыры з паловай года жыў і вучыўся ў Ізраілі, працаваў у Нямеччыне і ў Францыі. Быў карэспандэнтам у Ізраілі і Абхазіі, працаваў на «Радыё Расіі», у тэлерадыёкампаніі «Deutsche Welle», на каналах «Euronews» і «Russia Today» у статусе карэспандэнта крамлёўскага пула. З 2008 года радыёвядучы станцыі «Маяк». З сакавіка 2009 года быў вядучым навукова-папулярнай перадачы «Фантастычны сняданак» на інтэрнэт-канале PostTV.

Валодае пяццю замежнымі мовамі (ангельская, французская,
нямецкая, іспанская, іўрыт). Дэбютаваў як сеткавы пісьменнік з постапакаліптычным раманам «Метро 2033», часткі якога рэгулярна выкладваліся ў Інтэрнэце на сайце m-e-t-r-o.ru , атрымаўшы, такім чынам, адзнаку ў самага шырокага круга чытачоў. Тэкст рамана таксама быў змесцаваны ў некалькіх буйных сеткавых бібліятэках і ў Жывым часопісе аўтара.

У 2005 годзе яго раман, які атрымаў у канчатковай рэдакцыі назву «Метро 2033», быў апублікаваны ў выдавецтве «Эксмо», а ў 2007 годзе перавыданы выдавецтвам «Папулярная літаратура». Дзмітрый таксама з’яўляецца аўтарам апублікаваных у сетцы складанак аповядаў «Ноч», «Аповяды пра жывёл» і п’есы «INFINITA TRISTESSA».

У 2007 годзе выйшаў новы раман аўтара — «Змярканне» (). Як піша сам Глухоўскі, ён паспрабаваў зрабіць гэты твор як мага больш непадобным на дэбютны для таго, каб паказаць, што ён не аўтар аднаго твора. У выніку мы маем справу з раманам-метафарай, містыфікацыяй, па словах аўтара, замаскіраванай пад трылер.

10 сакавіка 2009 года Дзмітрый выпусціў сваю новую кнігу «Метро 2034». Па яго словах, гэта кніга — не працяг «Метро 2033», а паралельная гісторыя з іншымі героямі.

Улетку 2009 года Цімур Бекмамбетаў запрасіў Дзмітрыя прыняць удзел у адаптацыі мультфільма «9» для расійскага гледача. Апроч закадровага тэксту, Дзмітрый напісаў перадгісторыю да фільма.

У гэтым жа годзе Дзмітрый удзельнічаў у дубляжы фільма «Рок-хваля», дзе агучваў персанажа Саймана Свофарда.

У 2010 годзе Глухоўскі стаў адным з калумністаў праграмы «Инфомания» на тэлеканале «СТС».

Вёў увесну 2010 года перадачу «Прэс-клуб XXI».

У 2010 годзе ў выдавецтве АСТ выйшла чарговая кніга Глухоўскага — «Аповяды пра Радзіму». Як сказаў аўтар, «гэта гісторыя пачалася з часопіса „Рускі піянер“, куды галоўны рэдактар Андрэй Стальмахаў пару гадоў таму запрасіў мяне ў якасці калумніста».

У 2013 годзе ў выдавецтве АСТ выйшаў новы раман Глухоўскага — «Будучыня».

Жанаты, ёсць дачка.

## Бібліяграфія 
**Раманы**
* Метро 2033 (2005)
* Змярканне (2007)
* Метро 2034 (2009)
* Будучыня (2013)
* Метро 2035 (2014)

**Зборнікі**
* Ноч (Збор аповядаў) (1998)
** Ноч
** Калі ты адзін
** Ляці
** Восем хвілін
* Апавяданні пра жывёл (збор апавяданняў) (1998)
** Гісторыя аднаго сабакі
** Выпадак у заапарку
* Апавяданні пра Радзіму (2010)
** ТОМ 1 (2008—2010):
*** Чэ пачым
*** From Hell
*** Пратэз
*** Перад штылем
*** Добрая справа
*** Кожнаму сваё
*** Галоўнае навіны
*** Часам яны вяртаюцца
*** Utopia
*** Адна на ўсіх
*** З’ява
*** На дне
*** Deus Ex Machina
*** Да і пасля
** ТОМ 2 (2011—2012):
*** Заклік
*** Куды дзявацца
*** Кармленне тайскіх сомікаў
*** Тэлефоннае права
*** Апенгеймер
*** Год за тры
*** Адкрыццё

**Апавяданні**
* Infinita Tristessa (2005)
* Канец дарогі (2006)
* Пахаладанне (2008)
* Адліга (2008)
* Эвалюцыя (2008)
* Вяртанне ў Кордаву (2010)
* Дзеепрыметнік (2010)
* Евангелле ад Арцёма (2011)
* Ліфт (2011)
* Прыгнечанне і выцясненне (2012)
* Пакуль варта (2012)

**Рознае**
* Дзённік навукоўца. Перадгісторыя да мультфільма 9 (2009)

## Узнагароды і прэміі 
* Eurocon (ESFS Awards) / Encouragement Awards / Лепшы дэбют (2007)

## Спасылкі 
* Афіцыйны сайт кнігі «Аповяды пра Радзіму» — rodina.nu 
* Афіцыйны сайт кнігі «Метро 2033» 
* Афіцыйны сайт кнігі «Змярканне»
* Аўдыёкніжкі Дзмітрыя Глухоўскага 
* Афіцыйны сайт кнігі «Метро 2034» 
* Інтэрв’ю пісьменніка часопісу Cinefex 
* Інтэрв’ю часопісу «Авиаревю», студзень 2011 

Катэгорыя:Пісьменнікі Расіі
Катэгорыя:Ваенныя карэспандэнты